આ સ્થાનિક આગેવાને યુવકો સાથે થયેલી ઠગાઇ અંગે આ માથાભારે ઇસમો સમક્ષ રજૂઆત કરતા સમગ્ર મામલો ગરમાયો હતો. ગઇ કાલે આ ઇસમો દ્વારા આ આગેવાનની મારપીટ કરાઇ હતી. પોલીસ તંત્રે પણ ફરિયાદ લેવાનો ઇનકાર કર્યો હોવાના આક્ષેપ ઊઠ્યા છે. દરમિયાન આજે સવારે સૈજપુર ટાવરથી સૈજપુર ગામ સુધીના આશરે ૧૦૦થી ૧૫૦ દુકાનદારોએ પોતાની દુકાન બંધ રાખીને માથાભારે ઇસમો વિરુદ્ધનો રોષ વ્યક્ત કર્યો હોવાનું જાણવા મળ્યું છે.